Борис Пастернак
Пак зимата близо е

Превод от руски: Кирил Кадийски, —

chitanka.info

Пак зимата близо е. Някъде

затънтена местност навлиза

в калта, неизбродно наплякана

по воля на свода капризен.

Ще трепкат над стрехите пушеци.

Къщята в блата ще се губят.

Ще седне премръзнал на сушина

пред огъня жив жизнелюбът.

Обители строги на севера

със стрехи от мрак и от киша,

на вас от столетия древни е

написано: „Сим победиши!“

Обичам ви пристани дървени

в провинция или на село.

А колкото по е опърпана,

по-пълна е книгата с прелест.

С обози, из пътя застигани,

и с азбуката на нивята

Русия — вълшебната книга — е

разтворена все на средата.

И първата снежна виелица

ще я пренапише отново,

по-бяла и от ръкоделие,

извезано с плазове слово.

Октомври — в сребристо-орехово,

помръзлек — олово наляно.

О, есенен сумрак на Чехов,

Чайковски или Левитан.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.